Հավելված 4
Հայաստանի Հանրապետության Շիրակի մարզի
Ախուրյան համայնքի ավագանու
2022 թվականի սեպտեմբերի
 15-ի թիվ \_\_ Ա որոշման

**ԿԱՆՈՆԱԴՐՈՒԹՅՈՒՆ**

ՀԱՅԱՍՏԱՆԻ ՀԱՆՐԱՊՏՈՒԹՅԱՆ ՇԻՐԱԿԻ ՄԱՐԶԻ  ԱԽՈՒՐՅԱՆ ՀԱՄԱՅՆՔԻ «ՄԱՐՄԱՇԵՆԻ ԱՐՎԵՍՏԻ ԴՊՐՈՑ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ

 **ԸՆԴՀԱՆՈՒՐ ԴՐՈՒՅԹՆԵՐ**

1.Հայաստանի Հանրապետության Շիրակի մարզի Ախուրյան համայնքի «Մարմաշենի արվեստի դպրոց» համայնքային ոչ առևտրային կազմակերպությունը (հետագայում՝ Հաստատություն) հանդիսանում է Հայաստանի Հանրապետության Շիրակի մարզի «Մարմաշենի արվեստի դպրոց» համայնքային ոչ առևտրային կազմակերպության իրավահաջորդը, որն էլ ստեղծվել է «Մարմաշենի արվեստի դպրոց» համայնքային հիմնարկի վերակազմավորման ճանապարհով ։ Այն համարվում է շահույթ ստանալու նպատակ չհետապնդող, իրավաբանական անձի կարգավիճակ ունեցող հաստատություն: Հաստատության հիմնադիրը Հայաստանի Հանրապետության Շիրակի մարզի Մարմաշենի գյուղական համայնքն է (այսուհետ՝ Հիմնադիր), որի անունից հանդես է գալիս Հայաստանի Հանրապետության Շիրակի մարզի Ախուրյան համայնքի ղեկավարը:

1. Հաստատության իրավունակությունը ծագում է նրա ստեղծման (պետական գրանցման) և դադարում է լուծարման ավարտի (լուծարման պետական գրանցման) պահից:
2. Հաստատությունն ունի Հայաստանի Հանրապետության զինանշանի պատկերով և իր հայերեն անվանմամբ կլոր կնիք, կարող է ունենալ իր անվանմամբ ձևաթղթեր, խորհրդանիշ և անհատականացնող- այլ միջոցներ։
3. Հաստատությունն իր գործունեության ընթացքում ղեկավարվում է Հայաստանի Հանրապետության Քաղաքացիական Օրենսգրքով (այսուհետ՝ Օրենսգիրք), «Պետական ոչ առևտրային կազմակերպությունների մասին» Հայաստանի Հանրապետության օրենքով (այսուհետ՝ Օրենք), Հայաստանի Հանրապետության իրավական այլ ակտերով և սույն կանոնադրությամբ:
4. Հաստատությունն իր պարտավորությունների համար պատասխանատու է իրեն պատկանող ամբողջ գույքով:

Հաստատությունը պատասխանատվություն չի կրում հիմնադրի պարտավորությունների համար:

1. Հայաստանի Հանրապետությունը և համայնքները պատասխանատվություն չեն կրում Հաստատության պարտավորությունների համար։ Հաստատությունն իր հերթին պատասխանատվություն չի կրում Հայաստանի Հանրապետության և համայնքների պարտավորությունների համար։
2. Հաստատության անվանումն է՝

1) Հայերեն լրիվ՝ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ «ՄԱՐՄԱՇԵՆԻ ԱՐՎԵՍՏԻ ԴՊՐՈՑ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ:

 2) Հայերեն կրճատ՝ ՀՀ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ «ՄԱՐՄԱՇԵՆԻ ԱՐՎԵՍՏԻ ԴՊՐՈՑ» ՀՈԱԿ:

3) Ռուսերեն լրիվ ОБЩИННАЯ НЕКОМЕРЧЕСКАЯ ОРГАНИЗАЦИЯ «МАРМАШЕНСКАЯ ШКОЛА ИСКУССТВО» ОБШИНЫ АХУРЯН ШИРАКСКИЙ МАРЗ РЕСПУБЛИКА АРМЕНИЯ

4) Ռուսերեն կրճատ՝ ОНО <<«МАРМАШЕНСКАЯ ШКОЛА ИСКУССТВО» ОБШИНЫ АХУРЯН ШИРАКСКИЙ РА:

5) Անգլերեն լրիվ՝ COMMUNITY NON-COMMERCIAL ORGANIZATION «ART SCHOOL OF MARMASHEN » OF AKHURYAN COMMUNITY OF SHIRAK MARZ REPUBLIC OF ARMENIA

6) Անգլերեն կրճատ՝ CNCO « ART SCHOOL OF MARMASHEN » OF AKHURYAN COMMUNITY OF SHIRAK MARZ OF RA

1. Հաստատության գտնվելու վայրը և իրավաբանական (փոստային) հասցեն է՝ 2618

ՀՀ Շիրակի մարզ, Ախուրյան համայնքի Մարմաշեն բնակավայր, փող. 38, շենք-27:

**ՀԱՍՏԱՏՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ՈՒ ՆՊԱՏԱԿԸ**

 9. Հաստատության ստեղծման նպատակն է երաժշտության և արվեստի մյուս բնագավառներում ուսումնական գործունեության իրականացումը:

10. Իր առջև դրված խնդիրների արդյունավետ իրականացման համար հաստատությունը՝

1. համագործակցում է արտասահմանյան երկրների առաջատար կրթական կազմակերպությունների և կրթական ծրագրեր իրականացնող միջազգային կազմակերպությունների հետ,
2. իր կողմից կնքված պայմանագրերի ու համաձայնագրերի հիման վրա իրականացնում է երկկողմանի ու բազմակողմանի կապեր Հանրապետության և օտարերկրյա կազմակերպությունների, հիմնարկների, այլ կազմակերպությունների, իրավաբանական և ֆիզիկական անձանց հետ,
3. պայմանագրային հիմունքներով ներգրավում է այլ կազմակերպությունների կամ անհատների,

4) կատարում է տարատեսակ աշխատանքներ կադրերի պատրաստման, մասնագետների փոխանակման և այլ բնագավառներում:

11. Հաստատությունը կարող է իրականացնել միայն օրենքով կամ հիմնադրի որոշմամբ ուղղակիորեն նախատեսված գործունեության տեսակներ:

Օրենքով սահմանված գործունեության առանձին տեսակներով Հաստատությունը կարող է զբաղվել միայն լիցենզիայի առկայության դեպքում՝ լիցենզիա ստանալու պահից կամ նրանում նշված ժամկետում եթե լիցենզիայի հատկացման պայմաններում նախատեսված է, որ Հաստատությունը բացի լիցենզավորվող գործունեությունից այլ գործունեությամբ զբաղվել չի կարող կամ սահմանափակումներ են դրվում գործունեության առանձին տեսակներով զբաղվելու վրա, ապա Հաստատությունը լիցենզիայի գործողության ժամկետում իրավունք չունի զբաղվել այլ գործունեությամբ, բացառությամբ` լիցենզիայով նախատեսվածների կամ այն գործունեություններով, որոնց մասին նշված է լիցենզիայի մեջ:

**ՀԱՍՏԱՏՈՒԹՅԱՆ ԻՐԱՎԱԿԱՆ ԿԱՐԳԱՎԻՃԱԿԸ, ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

 12. Պետական գրանցման պահից Հաստատությունը ձեռք է բերում իրավաբանական անձի կարգավիճակ։

Հաստատությունը որպես սեփականություն ունի առանձնացված գույք և իր պարտակությունների համար պատասխանատու է այդ գույքով, կարող է իր անունից կնքել պայմանագրեր ձեռք բերել ու իրականացնել գուքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

Հաստատությունն ունի ինքնուրույն հաշվեկշիռ, Հայաստանի Հանրապետության և (կամ) օտարերկրյա բանկերում՝ հաշվարկային բանկային հաշիվներ (ինչպես Հայաստանի Հանրապետության դրամով, այնպես էլ տարադրամով):

13. Հաստատությունը կարող է լինել այլ կազմակերպության հիմնադիր (մասնակից) միայն հիմնադրի որոշմամբ:

 14. Հաստատությունն իրավունք ունի ստեղծել (հիմնադրի որոշմամբ) առանձնացված ստորաբաժանումներ (մասնաճյուղեր և ներկայացուցչություններ), ինչպես Հայաստանի Հանրապետության, այնպես էլ այլ պետությունների տարածքում:

Կառավարչական, սոցիալ-մշակութային, կրթական կամ ոչ առևտրային բնույթի այլ գործունեություն իրականացնելու համար Հաստատությունը կարող է ստեղծել հիմնարկներ։

Օտարերկրյա պետություններում առանձնացված ստորաբաժանումների ստեղծումն իրականացվում է տվյալ երկրի օրենքներին համապատասխան, եթե Հայաստանի Հանրապետության միջազգային պայմանագրերով այլ բան նախատեսված չէ:

Հաստատության առանձնացված ստորաբաժանումները և հիմնարկները` իրավաբանական անձինք չեն և գործում են Հաստատության հաստատած կանոնադրությունների հիման վրա, իսկ նրանց ղեկավարները գործում են Հաստատության լիազորագրերի հիման վրա:

 15. Հաստատությունն իրավունք ունի.

1) Հայաստանի Հանրապետության օրենսդրությամբ չարգելված ցանկացած ձևերով ձեռք բերել գույք, այդ թվում արժեթղթեր, տիրապետել, օգտագործել ու տնօրինել դրանք և դրանցից ստացված եկամուտեր կամ այլ օգտակար արդյունքը,

2) ինքնուրույն կազմավորել իր ֆիանսական ռեսուրսները, այդ թվում փոխառու միջոցների ներգրավմամբ,

3) Հայաստանի Հանրապետությունում և այլ պետություններում ստանալ բանկային և առևտրային վարկեր, այդ թվում՝ արտարժույթով, օրենսդրությամբ սահմանված կարգով իր անունից թողարկել և տարածել արժեթղթեր,

4) հիմնադրի որոշումների կամ սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը,

5) մեկ տարուց ոչ ավելի ժամկետով իրեն ամրացված գույքը հիմնադրի անունից հանձնել վարձակալության,

6) օտարել, վարձակալության տալ, փոխանակել, օրենսդրությամբ չարգելված այլ ձևերով փոխանցել գույքային իրավունքներ, լինել գրավառու և գրավատnւ,

7) օրենսդրությամբ սահմանված կարգով արտահանել և ներմուծել գույքի օբյեկտներ, արտադրված, գնված և այլ օրինական ձևով ստացված արտադրանք, ծառայություններ մատուցել և աշխատանքներ կատարել օտարերկրյա իրավաբանական անձանց և (կամ) ձեռնարկությունների, կազմակերպությունների և քաղաքացիների համար, օգտվել նրանց կատարած աշխատանքներից և մատուցած ծառայություններից, այլ պետություններում նրանց օրենսդրությանը համապատասխան իրականացնել ներդրումներ, ստեղծել իրավաբանական անձինք և (կամ) ձեռնարկությունները և անդամակցել իրավաբանական անձանց և (կամ) ձեռնարկությունների,

8) օգտվել օրենսդրությամբ և սույն կանոնադրությամբ սահմանված այլ իրավունքներից:

16. Հաստատությունն իրավունք չունի իրեն ամրացված գույքը կամ դրա նկատմամբ իր իրավունքները օտարել, գրավ դնել, հանձնել անհատույց օգտագործման:

17. Հաստատությունը պարտավոր է՝

1) օրենսդրությամբ կամ այլ իրավական ակտերով սահմանված կարգով իրականացնել հաշվապահական հաշվառում և ներկայացնել վիճակագրական հաշվետվություն,

2) աշխատանքային պայմանագրեր կնքել Հաստատության աշխատակիցների հետ,

3) պատասխանատվություն կրել և փոխհատուցել իր կողմից արած վնասը՝ կնքած պայմանագրերը չկատարելու կամ հարկ եղածին պես չկատարելու, այլ անձանց սեփականության իրավունքը խախտելու համար,

4) օրենսդրությամբ սահմանված կարգով հայտարարել Հաստատության սնանկացման մասին այն դեպքում, երբ հնարավոր չէ բավարարել պարտատերերի օրինական գույքային պահանջները,

5) հրապարակել իր տարեկան ֆինանսական հաշվետվությունը,

6)ապահովել Հաստատության փաստաթղթերի՝ (Հաստատության կանոնադրության, գույքի նկատմամբ գույքային իրավունքները հաստատող փաստաթղթերի, Հաստատության ներքին փաստաթղթերի առանձնացված ստորաբաժանումների ու հիմնարկների կանոնադրությունների, տարեկան հաշվետվությունների, հաշվապահական հաշվառման փաստաթղթերի, տնօրենի հրամանների, հրահանգների ու կարգադրությունների, Հայաստանի Հանրապետության օրենքներով և այլ իրավական ակտերով նախատեսված այլ փաստաթղթերի) պահպանումը,

 7) կրել օրենսդրությամբ և սույն կանոնադրությամբ սահմանված այլ պարտավորություններ:

**ՀԱՍՏԱՏՈՒԹՅԱՆ ԿԱՌՈՒՑՎԱԾՔԸ ԵՎ ՈՒՍՈՒՄՆԱԿԱՆ ԳՈՐԾԸՆԹԱՑԻ ԿԱԶՄԱԿԵՐՊՈՒՄԸ**

18. Հաստատության աշակերտների համակազմի համալրման կարգը և դասարանների առավելագույն խտությունը, ինչպես նաև ուսուցման ժամկետները և բովանդակությունը սահմանվում են պետական կրթական չափորոշիչներով։

1. Հաստատությունում գործում են հետևյալ բաժինները

 1) դաշնամուրային

 2) լարային

 3) փողային

 4) ժող նվագարանների

 5) պարարվեստի

 6) կերպարվեստի

 7) ասեղնագործության

Բոլոր բաժիններում պարտադիր դասավանդվում են տեսական առարկաներ:

1. Նոր բաժիններ դպրոցում բացվում են ըստ բնակչության ցանկության, հաստատության տնօրինության կողմից, մանկավարժների և այլ անհրաժեշտ պայմանների առկայության դեպքում:
2. Սովորողների առաջադիմության վերահսկման ձևերը որոշվում են տիպային ուսումնական ծրագրերով։
3. Հաստատությունում սովորողների համար սահմանել յոթամյա և հնգամյա կրթության ժամանակահատվածներ:

Յոթամյա ուսման տևողություն սահմանել հետևյալ մասնագիտությունների համար.

 1) դաշնամուրային

 2) լարային

հնգամյա ուսման տևողություն սահմանել.

 1) փողային

 2) ժող նվագարաններ

1. Հաստատությունում ցածր դասարաններ են համարվում 7-ամյա տևողության դեպքում՝ 1-4 դասարանները ներառյալ: 5-ամյա տևողության դեպքում՝ 1-3 դասարանները ներառյալ:
2. Հաստատության առաջին դասարան ընդունելությունն անցկացնելու համար հաստատության տնօրինությունը ստեղծում է հանձնաժողով, որը իրական ուժ ստանում է տնօրենի կողմից հրամանագրվելուց հետո: Հանձնաժողովի նախագահ է հանդիսանում հաստատության տնօրենը կամ փոխտնօրենը:
3. Հաստատության առաջին դասարան կարող են ընդունվել 6-9, 9-12, 7-11 տարեկան երեխաները: Առանձին դեպքերում ընդունող հանձնաժողովը իրավասու է կատարելու անհրաժեշտ ընդունելություն առանց տարիքային սահմանափակման:

 26. Հրամանագրված ցուցակը համարվում է վերջնական, ունի իրավաբանական ուժ, վերադաս մարմնի կողմից ենթակա չէ փոփոխման, եթե ընդունելությունը կատարված է հաստատությանը հատկացված տեղերի համաձայն:

 27. Ընդունելությունները սկսվում են հունիսի 1-ից և ավարտվում մինչև սեպտեմբերի 1-ը:

Դիմումներն ընդունվում են մայիսի 15-ից 30-ը։ Առանձին դեպքերում դիմումների ընդունման ժամկետները կարող են տեղափոխվել ելնելով տեղական առանձնահատկություններից և սոցիալ տնտեսական պայմաններից` համաձայնեցնելով Օրենքով նախատեսված համապատասխան մարմինների հետ:

1. Հաստատության աշակերության համար ուսումնական տարին սկսվում է ընթացիկ տարվա սեպտեմբերի 1-ին և ավարտվում հաջորդ տարվա մայիսի 31-ին:
2. Մանկավարժական կազմի համար աշխատանքային ժամանակահատված համարվում է ընթացիկ տարվա օգոստոսի 26-ից մինչև հաջորդ տարվա հունիսի 30-ը։
3. Հաստատության աշակերտության աշնանային, ձմեռային և գարնանային արձակուրդները հատկացվում են հանրապետության կրթական համակարգում գործող հանրակրթական հաստատությունների համար սահմանված ժամանակահատվածներում։
4. Ուսումնական աշխատանքները հաստատությունն իրականացնում է Հայաստանի Հանրապետության կրթության և գիտության նախարուրության կողմից հաստատված ուսումնական ծրագրերի և դասաժամերի համաձայն:

 32.Ուսման ժամանակահատվածում արգելվում է սովորողներին ընդգրկել ուսումնական գործընթացի հետ չառնչվող տարբեր տեսակի աշխատանքների և միջոցառումների մեջ:

33. Հաստատության ամենօրյա և կիսամյակային գործընթացն իրականացվում է տնօրենի կողմից հաստատված դասացուցակով:

34. Դասի տևողությունը սահմանել համաձայն նախարարության ուսումնական պլանի:

 Սովորողների առաջադիմությունը գնահատվում է 10 միավորային ձևով:

1-3 անբավարար

4-6 բավարար

7-8 լավ

* 1. գերազանց

 35. Ուսումնական տարին բաժանվում է երկու կիսամյակի.

 1-ին կիսամյակ (սեպտեմբերի 1-ից մինչև դեկտեմբերի 25-ը)

 2-րդ կիսամյակ (տոների ավարտից հետո առաջին աշխաանքային օրվանից մինչև մայիսի 31-ը)

 36. Ստուգարքները, փոխադրական և ավարտական քննությունները անցկացվում են ըստ անհրաժեշտության, մայիսի 20-ից մինչև հունիսի 30-ը:

 37. Աշակերտներին վերաստուգարք կամ վերաքննություն նշանակվում է հիվանդության պատճառով կամ անբավարար գնահատական ստանալու ղեպքում։ Վերաստուգարքների, վերաքննությունների համար նշանակվում է ժամկետ մինչև նոր ուսումնական տարվա սեպտեմբերի 20-ը:

1. Հիվանդության կամ այլ հարգելի պատճառներով ուսումնական ծրագրերը չանցած աշակերտները կարող են մնալ նույն դասարանում մանավարժական խորհրդի որոշման և տնօրենի հրամանից հետո:
2. Աշակերտներին բարձր դասարան կամ հաստատության ներսում բաժնից բաժին տեղափոխումը, պատժելը կամ հաստատությունից հեռացնելը կատարվում է մանկավարժական խորհրդի որոշման հիման վրա:

 40. Հաստատությունում աշակերտների վարքը չի գնահատվում:

 41. Աշակերտը բնութագիր կարող է ստանալ ավարտական դասարանում կամ հաստատությունից հաստատություն տեղափոխվելու դեպքում:

1. Հաստատության շրջանավարտները, ավարտական քննությունների համապատասխան ծրագրերով հանձնելու դեպքում, ստանում են ավարտական վկայականներ: Սովորելու վերջին երկու տարիների ընթացքում գերազանց առաջադիմություն ունեցող աշակերտները ստանում են «գերազանցության վկայական, իսկ հարվածային առաջադիմություն ունեցողները՝ «շնորհակալական» թերթիկներ:
2. Հիվանդության կամ այլ հարգելի պատճառներով ավարտական քննություններին չմասնակցելու դեպքում վերջին երկու տարվա առաջադիմության ամփոփիչ գնահատականների ցուցանիշներով, շրջանավարտները կարող են ստանալ ավարտական վկայականներ:

**ԿՐԹԱԴԱՍՏԻԱՐԱԿՉԱԿԱՆ ԳՈՐԾԸՆԹԱՑԻ ՍԱՍՆԱԿԻՑՆԵՐԸ**

1. Հաստատության կրթական գործընթացի մասնակիցները աշակերտներն են, ծնողները (օրինական ներկայացուցիչները), մանկավարժական աշխատողները:
2. Աշակերտների ընդունելության ժամանակ Հաստատության տնօրինությունը պարտավոր է ծնողներին (օրինական ներկայացուցիչներին) ծանոթացնել կանոնադրությանը և այլ փաստաթղթերին, որոնք կանոնակարգում են Հաստատության գործունությունը:
3. Հաստատությունում աշխատանքի ընդունվում են այն անձինք, ովքեր ունեն նախարարության հաստատած որակավորման բնութագրի պահանջներին համապատասխան անհրաժեշտ մասնագիտական, մանկավարժական որակավորում:
4. Հաստատության աշխատողների իրավունքները, սոցիալական երաշխիքներն ու արտոնությունները սահմանվում են Հայաստանի Հանրապետության օրենսդրությանը համապատասխան, Հաստատության կանոնադրությամբ և աշխատանքային պայմանագրով:
5. Հաստատության աշխատողներն իրավունք ունեն սահմանված կարգով մասնակցելու Հաստատության կառավարմանը, համատեղությամբ կատարելու գիտական, ստեղծագործական և մանկավարժական բնույթի աշխատանքներ:

 **ՀԱՍՏԱՏՈՒԹՅԱՆ ՀԻՄՆԱԴԻՐԸ**

 49. Հաստատության հիմնադիրն ունի Հաստատության գործունեությանը և կառավարմանը վերաբերող ցանկացած հարց վերջնական լուծելու իրավունք, բացառությամբ Օրենքով նախատաված դեպքերի:

 50. Հաստատության հիմնադիրն իրավունք ունի՝

 1) հետ վերցնել իր կողմից Հաստատությանն ամրացված գույքը (այդ թվում՝ գույքի օգտագործման ընթացքում առաջացած անբաժանելի բարելավումները),

 2)կասեցնել կամ ուժը կորցրած ճանաչել Հաստատության տնօրենի Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,

 3)վերահսկողություն իրականացնել Հաստատությանն ամրացված համայնքային սեփականություն հանդիսացող գույքի օգտագործման և պահպանության նկատմամբ,

 4) հայցով դիմել դատարան՝ Օրենքի կամ սույն կանոնադրության պահանջների խախտմամբ կատարված խոշոր գործարքը անվավեր ճանաչելու նպատակով,

 5) օգտվել Օրենքով և Հաստատության կանոնադրությամբ նախատեսված այլ իրավունքներից

 51.Հաստատության հիմնադիրը պարտավոր է՝

 1) ապահովել Հաստատության բնականոն գործունեությունը,

 2) չհրապարակել Հաստատության գործունեության վերաբերյալ գաղտնիք պարունակող տեղեկությունները,

 3) կատարել Հաստատության նկատմամբ ստանձնած պարտավորությունները,

 4) պահպանել սույն կանոնադրության դրութները:

**ՀԱՍՏԱՏՈՒԹՅԱՆ ԳՈՒՅՔՆ ՈՒ ՇԱՀՈՒՅԹԸ**

 52. Հաստատությունը հանդիսանում է սեփականատեր՝

 1) Հաստատության հիմնադրի կողմից (հիմնադրման ժամանակ և հետագայում) սեփականության իրավունքով հանձնված գույքի,

 2) Հաստատության գործունեության ընթացքում ձեռք բերած գույքի,

 3) ստացված եկամուտների (այդ թվում՝ աշակերտներից գանձվող վարձավճարների)

Հաստատության սեփականության ներքո կարող է գտնվել ցանկացած գույք` բացառությամբ գույքի առանձին տեսակների, որոնք օրենքին համապատասխան չեն կարող պատկանել իրավաբանական անձանց:

Հաստատության գույքի նկատմամբ սեփականության իրավունք ձեռք բերելու, իրավունքը դադարելու, գույքը տիրապետելու, օգտագործելու ու տնօրինելու առանձնահատկությունները, կապված գույքը Հաստատության սեփականությանը պատկանելու հանգամանքի հետ, սահմանվում են միան օրենքներով։

1. Հաստատության հիմնադիրը Հաստատությանը սեփականության իրավունքով պատկանող գույքի նկատմամբ չունի իրավունքներ
2. Հաստատության հիմնադիրը կարող է Հաստատությանն անժամկետ և անհատույց օգտագործման իրավունքով ամրացնել ցանկացած գույք:

Ամրացված գույքի օգտագործման արդյունքում Հաստատության ստացած եկամուտները Հաստատության սեփականությունն են:

Ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:

1. Հաստատության գույքի վրա կարող է բռնագանձում տարածվել միայն դատական կարգով:
2. Շահույթ ստանալու նպատակ չհետաանդող կազմակերպությունների համար սահմանված կարգով ու չափով հարկերը, տուրքերը և պարտադիր այլ վճարները կատարելուց հետո մնացած, սահմանված կարգով առաջացած մաքուր շահույթը Հաստատությունն օգտագործում է սույն կանոնադրությամբ նախատեսված նպատակների (Հաստատության տեխնիկական հագեցվածության բարելավում, այդ թվում հիմնական միջոցների ձեռքբերման ճանապարհով, հաստատության աշխատանքնային գործունեությունը ապահովող գույքի և նյութերի ձեռքբերում, պարգևատումների, հավելավճարների և խրախուսման այլ միջոցներով Հաստատության աշխատակիցների սոցիալական պաշտպանվածության բարձրացում, աշխատակիցների որակավորման բարձրացման նպատակով դասընթացների կազմակերպում կամ մասնակցություն կազմակերպված դասընթացներին և այլն) իրականացման համար։Հաստատության շահույթի օգտագործման կարգը սահմանում է Հիմնադիրը:

 **ՀԱՍՏԱՏՈՒԹՅԱՆ ԿԱՌԱՎԱՐՈՒՄԸ**

1. Հաստատության կառավարման մարմիններն են՝ Հաստատության հիմնադիրը և տնօրենը:
2. Հաստատության կառավարման բարձրագույն մարմինը Հաստատության հիմնադիրն է, որն իրականացնում է Հաստատության ընդհանուր կառավարումը և որն ունի Հաստատության գործունեությանը և կառավարմանը վերաբերող ցանկացած հարց վերջնական լուծելու իրավունք, բացառությամբ Օրենքով նախատեսված դեպքերի:

Հաստատության հիձնադիրը ապահովում է Հաստատության բնականոն գործունեությունը և պատասխանատվություն է կրում սույն կանոնադրությամբ սահմանված գործունեության չկատարման կամ անպատշաճ իրականացման համար:

1. Հաստատության հիմնադրի իրավասությանն են պատկանում
2. Հաստատության կանոնադրության մեջ փոփոխությունների լրացումների և լրացումների կատարումը.

Հաստատության կանոնադրության հաստատումը նոր խմբագրությամբ,

1. Հաստատությանը սեփականության իրավունքով հանձնվող գույքի կազմի հաստատումը,
2. Հաստատությանն ամրացվող համայնքային սեփականություն հանդիսացող գույքի կազմի հաստատումը,
3. Հաստատության վերակազմակերպումը,
4. Հաստատության լուծարումը,
5. Հաստատության լուծարման հանձնաժողովի նշանակումը և լուծարման հաշվեկշիռների (լուծարման ամփոփիչ, լուծարման միջանկյալ և լուծարման հաշվեկշիռներ) հաստատումը,
6. այլ կազմակերպությունների հիմնադրումը,
7. այլ կազմակերպություններում մասնակցության մասին որոշումների ընդունումը,
8. Հաստատության կառավարման համակարգի սահմանումը, Հաստատության տնօրենի նշանակումը, նրա լիազորությունների վաղաժամկետ դադարեցումը,
9. Հաստատության գործունեության վերահսկողության դրականացումը,
10. Հաստատության գործունեության առարկայի և նպատակների, այդ թվում՝ Հաստատության կողմից իրականացվող գործունեության տեսակների սահմանումը,
11. Հաստատության աուդիտն իրականացնող անձի հաստատումը,
12. Աուդիտի իրականացման որոշումն ընդունելը,
13. Հաստատության տարեկան ծախսերի, այդ թվում արտաբյուջետային եկամուտների և ծախսերի նախահաշվի հաստատումը,
14. Հաստատության տարեկան հաշվետվությունների, տարեկան հաշվապահական հաշվեկշռի հաստատումը,
15. Հաստատության շահույթի ու վնասների օգտագործման կարգի մասին որոշման ընդունումը,
16. Հաստատության մասնաճյուղերի, ներկայացուցչությունների և հիմնարկների աշխատանքի տարեկան արդյունքների հաստատումը,
17. Հաստատության գույքի օտարման և ձեռքբերման հետ կապված խոշոր գործարքներ (որոնց արժեքը, գործարքին փոխկապակցված այլ գործարքների հետ միասին, գերազանցում է այդ գործարքների կատարելու մասին որոշման ընդունման օրվանը նախորդող եռամսյակի արդյունքներով սահմանված զուտ ակտիվների մեծության 1/2-ը) կատարելուն համաձայնություն տալը,
18. Հաստատության առանձնացված ստորաբաժանումների և հիմնարկների ստեղծումը, գործունեության դադարեցումը, դրանց կանոնադրությունների հաստատումը,
19. Հաստատության ներքին գործունեությունը կարգավորող փաստաթղթերի (Հաստատության ներքին փաստաթղթեր) ընդունումը,
20. Ղեկավար պաշտոնատար անձանց աշխատանքի վարձատրման պայմանների որոշումը,

Հաստատության Հիմնադիրն իրավունք ունի որոշումներ ընդունել նաև Օրենքով և սույն կանոնադրությամբ նախատեսված ցանկացած այլ հարցի շուրջ:

1. Հաստատության ընթացիկ տնտեսական, ֆինանսական և այլ գործունեության ղեկավարումն իրականացնում է տնօրենը, որին նշանակում և ազատում է Հիմնադիրը Տնօրեն կարող է նշանակվել բարձրագույն կրթություն ունեցող, Հայաստանի: Հանրապետության գործունակ ցանկացած քաղաքացի, բացառությամբ Օրենքով նախատեսված դեպքերի: Հաստատության և Հաստատության տնօրենի միջև աշխատանքային պայմանագիրը հիմնադրի անունից ստորագրվում է համայնքի ղեկավարի կողմից: Պայմանագրում սահմանվում են տնօրենի իրավունքները, պարտականությունները, փոխհարաբերությունները Հիմնադրի հետ, նրա աշխատանքի վարձատրման պայմաները, պայմանագրի դադարման հիմքերը (այդ թվում՝ Օրենքով նախատեսված բոլոր հիմքերը), այլ դրույթներ, որոնք կողմերը կգտնեն անհրաժեշտ:

Տնօրենը լուծում է բոլոր հարցերը, բացի Հաստատության Հիմնադրի իրավասությանը վերաբերվող հարցերից: Տնօրենը օրենքով, Հիմնադրի որոշումներով, աշխատանքային պայմանագրով, սույն կանոնադրությամբ իրեն վերապահված լիազորությունների շրջանակներում ղեկավարում է Հաստատության գործունեությունը և կրում պատասխանատվություն օրենքների, այլ իրավական ակտերի, Հիմնադրի կամ լիազորված պետական մարմնի որոշումների, սույն կանոնադրության, աշխատանքային պայմանագրի պահանջները չկատարելու կամ անպատշաճ կատարելու համար:

Sնօրենը լրիվ գույքային պատասխանատվություն է կրում իր մեղքով Հաստատությանը, Հիմնադրին պատճառած վնասի համար, ընդ որում տնօրենի լիազորություների դադարեցումը հիմք չէ պատճառում վնասը հատուցելու պարտականությունը չկատարելու համար:

Հիմնադրի անունից հանդես եկող պաշտոնատար անձը ( Հայաստանի Հանրապետության Շիրակի մարզի Ախուրյան համայնքի ղեկավարը) պարտավոր է օրենքով սահմանված կարգով լուծել վերը նշված վնասի փոխհատուցման հարցը, հակառակ դեպքում նա կրում է լրիվ գույքային պատասխանատվություն:

Տնօրենի բացակայության դեպքում Հիմնադրի գրավոր որոշման համաձայն տնօրենի լիազորություններն իրականացնում է այլ անձ:

Հաստատության տնօրենը պետք է գործի բարեխղճորեն և ողջամիտ՝ ի շահ իր կողմից ներկայացվող Հաստատության:

61. Հաստատության տնօրենը իր իրավասության սահմաններում

1) առանց լիազորագրի գործում է Հաստատության անունից, ներկայացնում է նրա շահերը պետության, նրա մարմինների, այլ կազմակերպությունների և քաղաքացիների հետ հարաբերություններում, այլ պետություններում և միջազգային կազմակերպություններում,

2) տնօրինում է Հաատության գույքը, այդ թվում ֆինանսական միջոցները,

3) կնքում է պայմանագրեր, այդ թվում՝ աշխատանքային,

4) արձակում է հրամաններ, սովորողների ընդունելության, նրանց նույն դասարանում թողնելու, հեռացնելու, վերականգնելու, համապատասխան արձակուրդ ձևակերպելու մասին,

1. իրականացնում է մանկավարժական կադրերի ճիշտ ընտրություն և անհրաժեշտ պայմաններ է ստեղծում նրանց մասնագիտական մակարդակի բարձրացման համար,
2. վերահսկողություն է իրականացնում դասավանդման բովանդակության, սովորողների գիտելիքների յուրացման որակի, նրանց վարքի, հաստատության աշխատողները կողմից իրենց աշխատանքային պարտականությունների կատարման նկատմամբ,
3. կազմակերպում է Հաստատության կառուցվածքային ստորաբաժանումների աշխատանքը՝ ապահովելով դրանց ներդաշնակ գործունեությունը,
4. տալիս է լիազորագրեր, այդ թվում` վերալիազորման իրավունքով լիազորագրեր,
5. բանկում բացում է հաշվարկային և այլ հաշիվներ,
6. սահմանում է Հաստատության կառուցվածքն ու կառուցվածքային ստորաբաժանումների իրավասությունները,
7. հաստատում է Հաստատության առանձնացված ստորաբաժանումների և հիմնարկների կանոնադրությունները, նշանակում և ազատում է դրանց ղեկավարներին, տալիս է համապատասիան լիազորագրեր,
8. հաստատում է հաստիքներ,
9. իր իրավասության սահամաներում արձակում է հրամաններ, հրահանգներ, տալիս է կատարման համար պարտադիր ցուցումներ և վերահսկում դրանց կատար ումը,
10. կատարում է աշխատանքի բաշխում իր տեղակալների միջև,
11. սահմանված կարգով աշխատանքի է ընդունում և աշխատանքից ազատում Հաստատության աշխատակիցներին,
12. աշխատակցի նկատմամբ կիրառում է խրախուսման և կարգապահական պատասխանատվության միջոցներ,
13. սույն կանոնադրության 8.3 կետի 1, 4-8, 11, 14, 16, 18-20 ենթակետերով սահմանված հարցերի մասին առաջարկություններ է ներկայացնում Հիմնադրին,
14. իրականացնում է Օրենքով, Հիմնադրի որոշումներով, սույն կանոնադրությամբ իրեն վերապահված կամ Հիմնադրի կողմից տրված այլ լիազորություններ և հանձնարարություններ:

 Հաստատության գործունեության նկատմամբ վերահսկողությունն իրականացնում են Հիմնադիրը, Հիմնադրի կողմից լիազորված անձը, օրենքով նախատեսված այլ պետական կառավարման մարմիններ։

Հաստատության տարեկան ֆինանսական հաշվետվության հավաստիությունը վերստուգելու համար Հիմնադիրն իրավունք ունի ամեն տարի ներգրավել Հաստատության, Հաստատության տնօրենի հետ գույքային շահերով չկապված արհեստավարժ վերստուգիչի՝ աուդիտորի (արտաքին աուդիտ):

 **ՀԱՍՏԱՏՈՒԹՅԱՆ ՄԱՍՆԱՃՅՈՒՂԵՐ ԵՎ ՆԵՐԿԱՅԱՑՈՒՑՉՈՒԹՅՈՒՆՆԵՐ**

1. Հայաստանի Հանրապետության տարածքում և նրանից դուրս Հաստատությունը չունի մասնաճյուղեր և ներկայացուցչություններ

**ՀԱՍՏԱՏՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

1. Հաստատությունը, նրա Հիմնադրի որոշմամբ, կարող է կամովին վերակազմակերպվել կամ լուծարվել` Հայաստանի Հանրապետության քաղաքացիական օրենսգրքով սահմանված կարգով:
2. Հաստատությունը կարող է դատական կարգով վերակազմակերպվել կամ լուծարվել միայն օրենքով սահմանված դեպքերում և կարգով:

Եթե լուծարվող Հաստատության գույքի արժեքն անբավարար է պարտատերերի պահանջները բավարարելու համար, ապա այն կարող է լուծարվել միայն սնանկության հետևանքով:

1. Հաստատությունն իրավունք ունի վերակազմավորվել հարյուր տոկոս համայնքային (Հայաստանի Հանրապետության Շիրակի մարզի գյուղական) մասնակցությամբ ընկերության:
2. Հաստատության լուծարման դեպքում Հաստատության պարտատերերի պահանջները բավարարելուց հետո մնացած գույքն ուղղվում է Հայաստանի Հանրապետության Շիրակի մարզի Ախուրյան համայնքի բյուջե:
3. Հաստատությունը համարվում է լուծարված, իսկ նրա գործունեությունը դադարած՝ այդ մասին իրավաբանական անձանց պետական գրանցամատյանում համապատասխան գրառում կատարելու պահից: